ΓΡΑΠΤΗ ΕΡΩΤΗΣΗ E-1565/02

υποβολή: Maurizio Turco (NI) προς την Επιτροπή

(3 Ιουνίου 2002)

Θέμα: Συρία

Στην απάντηση την οποία έδωσε ο κ. Patten στην ερώτηση Ρ-0634/02(1) σχετικά με τη Συρία, ο κ. επίτροπος αναφέρει, μεταξύ άλλων, ότι η Επιτροπή είναι σταθερά πεπεισμένη ότι ο διάλογος για τα ανθρώπινα δικαιώματα θα είναι αποτελεσματικότερος, εάν διεξαχθεί στο πλαίσιο μιας δεσμευτικής συμφωνίας σύνδεσης και ότι μια μελλοντική συμφωνία σύνδεσης ΕΕ-Συρίας θα θεωρεί τα ανθρώπινα δικαιώματα ως ουσιώδες στοιχείο των σχέσεων της Ευρωπαϊκής Ένωσης με τη Συρία και θα αποσκοπεί στην προώθηση των κοινών στόχων που προβλέπονται από τη Δήλωση της Βαρκελώνης(2), όπως η προώθηση της νομιμότητας και της δημοκρατίας, ο σεβασμός των ανθρώπινων δικαιωμάτων, η ελεύθερη αγορά και η βιώσιμη ανάπτυξη. Στο πλαίσιο του προγράμματος συνεργασίας MEDA η Επιτροπή θα επιμείνει στο θέμα των μεταρρυθμίσεων.

Θεωρεί η Επιτροπή ότι μπορεί να διατηρεί την αισιοδοξία της για τον αναγκαίο εκδημοκρατισμό της Συρίας ύστερα από όσα έγιναν γνωστά με το επεισόδιο της 24ης παρελθόντος Μαρτίου στο Homs, τη στενή δηλαδή τεχνικοστρατιωτική συνεργασία μεταξύ των κυβερνήσεων της Συρίας και του Ιράκ με στόχο την κατασκευή πυραύλων βεληνεκούς μεγαλύτερου των 500 χιλιομέτρων·

Γενικότερα, δεν θεωρεί ανησυχητικό η Επιτροπή το γεγονός μια χώρα που έγινε μέλος του Συμβουλίου Ασφαλείας του ΟΗΕ χάρη, μεταξύ άλλων, στην απαραίτητηποστήριξη της ΕΕ και των κρατών μελών της, να μπορεί να παραβιάζει τόσο προκλητικά τα ψηφίσματα του ΟΗΕ για το Ιράκ·

Τέλος, μπορεί να αναφέρει η Επιτροπή μέχρι τίνος ορίου σκοπεύει να προωθήσει την αισιόδοξη και θετική πολιτική της για ορισμένα καθεστώτα όχι μόνο ολοκληρωτικά και αιμοσταγή έναντι των πληθυσμών που έχουνποδουλώσει, αλλά και καταφανώς απειλητικά για τη διεθνή ασφάλεια και σταθερότητα, σε τέτοιο βαθμό ώστε να εμφανίζονται επικεφαλής σε όλους τους καταλόγους των διεθνών οργανώσεων·

(1) ΕΕ C 277 E της 14.11.2002, σελ. 69.

(2) Εγκρίθηκε κατά την Ευρω-μεσογειακή Διάσκεψη Κορυφής (27 και 28 Νοεμβρίου 1995).

Απάντηση του κ. Patten Εξ ονόματος της Επιτροπής

(11 Ιουλίου 2002)

Η Επιτροπή γνωρίζει τις πληροφορίες που κυκλοφόρησαν στον τύπο όσον αφορά την έκρηξη που έγινε στα τέλη Απριλίου του 2002, σε εργοστάσιο όπλων στη Συρία κοντά στο Homs. Οι ίδιες αυτές εκθέσεις του τύπου σημείωναν ότι οι δυτικές μυστικέςπηρεσίες πληροφοριών ανέφεραν για το εν λόγω συγκρότημα ότι δεν επρόκειτο για εργοστάσιο κατασκευής πυραύλων.

Η Επιτροπή θα ήθελε να προτείνει η ερώτηση σχετικά με την ιδιότητα μέλους της Συρίας στο Συμβούλιο Ασφαλείας του ΟΗΕ να απευθυνθεί στο Συμβούλιο.

Η Επιτροπή επαναλαμβάνει ότι ο διάλογος για τα ανθρώπινα δικαιώματα αποτελεί ένα αποτελεσματικό μέσο εργασίας για την εφαρμογή των στόχων που αναφέρονται στη Δήλωση της Βαρκελώνης (πουιοθετήθηκε στις 27 και 29 Νοεμβρίου 1995). Σχετικά με το θέμα αυτό, η Επιτροπή θα ήθελε να αναφερθεί στον τελικό γύρο των διαπραγματεύσεων σύνδεσης με τη Συρία όπου επετεύχθη σημαντική πρόοδος όσον αφορά το πολιτικό κεφάλαιο· η Επιτροπή είχε την ευκαιρία στο πλαίσιο αυτό, να διευκρινίσει εκ νέου την προσέγγιση της Ένωσης όσον αφορά τα θέματα των ανθρωπίνων δικαιωμάτων και τον βασικό ρόλο που παίζουν για τη συμφωνία σύνδεσης.